Ammutaan paikalla -julistus
Ammutaan paikalla -julistus oli valkoisten joukkojen ylipäällikön Mannerheimin antama julistus Suomen sisällissodan alkuvaiheissa 25. helmikuuta 1918. Julistuksella annettiin menettelytapaohjeet valkoisille joukoille muun muassa vankien otosta, ja se antoi joukoille laajat valtuudet suorittaa teloituksia oman harkintansa mukaan.
AGM-114 Hellfire
AGM-114 Hellfire on yhdysvaltalainen pääasiassa ilmasta maahan ammuttava panssarintorjuntaohjus. Se voidaan laukaista yhtä hyvin ilmasta, mereltä kuin maalta. Nimi Hellfire tulee sen pääasiallisesta laukaisualustasta ja ohjuksen toimintaperiaatteesta "HELicopter Launched FIRE-and-forget" ("helikopterista laukaistava ammu-ja-unohda-ohjus"). Nimen kaksoismerkityksellä viitataan aseessa käytettävään alumiinijauheeseen pohjautuvaan termobaariseen räjähteeseen, jonka teho eläviä kohteita vastaan perustuu pääasiassa, äärimmäisestä kuumuudesta ja polttovaikutuksesta huolimatta, korkean ja pitkäkestoisen painevaikutuksen aiheuttamaan keuhkojen repeämiseen ja tukehtumiseen. Ohjus on ollut käytössä taistelukentillä 1980-luvulta lähtien.